open-index/open-wikipedia-markdown huggingface dataset:
Majlis Perbandaran Sepang

**Majlis Perbandaran Sepang** ialah majlis perbandaran yang bertanggungjawab mengurus daerah Sepang di Selangor, Malaysia. **Majlis Perbandaran Sepang** (MPSEPANG) berpusat di Bandar Baru Salak Tinggi, Sepang, Selangor. Pada 15 April 2008, pentadbiran ini telah berpindah ke Cyberjaya, Selangor.

Kawasan pentadbiran Majlis Perbandaran Sepang merangkumi Lapangan Terbang Antarabangsa Kuala Lumpur (KLIA) yang merupakan lapangan terbang terbesar di Asia. Selain daripada itu, Bandar Bistari yang dikenali sebagai Bandar Cyberjaya, Airport City, Cybervillage, Bio Valley dan Hi Tech Park juga terletak di dalam kawasan Koridor Raya Multimedia (MSC) yang merupakan projek nasional Malaysia. Litar Antarabangsa Sepang adalah litar unggul, terkemuka dan bertaraf antarabangsa yang juga terletak di Sepang di samping mengelilingi sepenuhnya pusat pentadbiran kerajaan persekutuan, Putrajaya.

## Sejarah
Majlis Perbandaran Sepang (MPSepang) merupakan sebuah Pihak Berkuasa Tempatan yang diberi kuasa di bawah Akta Kerajaan Tempatan 1976 (Akta 171) untuk memberikan perkhidmatan perbandaran kepada semua warga Sepang. Sebagai Pihak Berkuasa Tempatan, MPSepang bertanggungjawab terhadap perancangan, pembangunan dan khidmat masyarakat. 

Pada mulanya MPSepang dikenali sebagai Sepang Sanitary Board, 
kemudian dikenali sebagai Lembaga Bandaran Sepang dan kemudian dikenali dengan nama Majlis Daerah Sepang. Kelulusan Pihak Berkuasa Negeri Selangor bertarikh 13 November 2002 telah menaik taraf Majlis Daerah Sepang kepada Majlis Perbandaran Sepang. Perakuan Suruhanjaya Pilihanraya melalui surat bertarikh 7 Mei 2003 turut dirujuk bagi kenaikan taraf ini. Pengesahan dari Kementerian Perumahan dan kerajaan Tempatan telah diperolehi pada 19 Mac 2004.

Majlis Perbandaran Sepang disahkan naik taraf pada 3 Mac 2005. Kini keluasan kawasan pentadbiran Majlis Perbandaran Sepang meliputi keseluruhan kawasan Daerah Sepang iaitu seluas 56,150 hektar (jumlah keluasan yang dinyatakan tidak termasuk kawasan tiga batu nautikal dari tikas air surut).

Upacara pengisytiharan gilang-gemilang dengan mengekalkan adat istiadat Melayu dilangsungkan penuh kemeriahan di Stadium Perbandaran Sepang yang telah dirasmikan oleh Duli Yang Maha Mulia Sultan Selangor pada 13 Disember 2005.

## Ahli Majlis
Seramai 24 orang ahli majlis dilantik oleh Kerajaan Negeri selama tempoh setahun bagi membantu menguruskan MPSepang.

## Rujukan

# https://www.mpsepang.gov.my/

## Pautan luar
* Portal Rasmi Majlis Perbandaran Sepang
Castello

**Castello** ialah sebuah filem aksi Malaysia 2006 edaran *Berjaya Film Production Sdn Bhd* dan arahan Bade Hj. Azmi. Ia mula ditayangkan pada 5 Januari 2006 di seluruh pawagam di Malaysia. Dibintangi Rosyam Nor, Erra Fazira, Que Haidar dan Liyana Jasmay.

## Sinopsis

Filem ini membawa kisah mengenai Solo, remaja yang dibesarkan di Sungai Golok. Solo berkahwin dengan seorang gadis Thai bernama Chalita. Di saat Chalita hamil, Solo mula menjalankan kegiatan sebagai pengedar dadah untuk menjadikan kehidupan keluarganya lebih mewah. Tapi Solo tertangkap dan dia dipenjara selama 20 tahun. Di dalam penjara, dia dikenali sebagai Castello. Keluar dari penjara, Castello cuba mengesan semula isteri dan anaknya. Tapi dia kecewa bila mengetahui anak gadisnya Phim telah menjadi penagih dadah. Castello berusaha untuk menyelamatkan Phim yang tidak menyedari bahawa Castello adalah bapanya. Satu hari Castello merampas duit Phim sewaktu gadis itu sedang berurusan untuk membeli dadah. Kerana terlalu ketagih, di luar kesedaran Castello, Phim telah bertemu dengan pengedar dadah dan menceritakan masalah kewangannya.

Si pengedar berlagak baik dan memberi Phim dadah yang diperlukannya. Tapi di saat Phim sedang khayal, dia dirogol oleh konco-konco pengedar itu sebagai bayaran hutangnya kepada pengedar tersebut. Castello 'naik gila' sebaik saja mengetahui kemusnahan hidup Phim. Dia berazam untuk membalas dendam. Tapi di saat sedang bergelut menuntut bela terhadap maruah anaknya yang telah tergadai, Chalita (isteri Castello) telah dibunuh oleh konco-konco pengedar itu. Tentu saja Castello menjadi bertambah marah dan dia bertindak lebih gila.

## Pelakon

### Pelakon utama
* Rosyam Nor sebagai Castello @ Solo
* Erra Fazira sebagai Chalita
* Que Haidar sebagai Sepet
* Liyana Jasmay sebagai Phim

### Pelakon pembantu
* Zain Hamid sebagai Solo Muda
* Nuremy Ramli sebagai Chalita  Muda
* Bell Ngasri sebagai Nik
* M. Rajoli sebagai Ustaz Asri
* Zack Taipan sebagai Thai Nom
* Bront Palarae sebagai Chet
* Suhaimi Suandi sebagai Azan
* Kamarool Haji Yusoff sebagai Ketua Penyeludup 
* Abdul Aziz sebagai Adi
* Erma Fatima sebagai Ibu Adi
* Bohari Rahmat sebagai Bapa Adi
* Said Prono sebagai Penagih Dadah
* Fizz Fairuz sebagai Kuncu Sepet

### Pelakon tambahan
* Ramona Zamzam sebagai Pelayan Kelab

## Anugerah dan pencalonan

## Rujukan

## Pautan luar
*
Dragon Ball Z

) ialah anime yang banyak memenangi anugerah dan merupakan adaptasi daripada separuh kedua ataupun 26 jilid terakhir manga Dragon Ball yang dikarang oleh Akira Toriyama, menjadikannya susulan kepada anime Dragon Ball. Huruf 'Z' asalnya dibubuh pada tajuk oleh Toriyama bagi anime, untuk menandakan anime ini sebagai bahagian penamat siri Dragon Ball.

Siri ini mengisahkan pengembaraan Goku yang dewasa bersama sahabat handainya untuk mempertahankan Bumi dan palnet-planet lain daripada ancaman pelbagai penyangak. Sementara anime Dragon Ball yang asal mengikuti kisah Goku dari zaman kanak-kanak sehingga dewasa, Dragon Ball Z ialah kesinambungan zaman dewasanya, dan pada masa yang sama berselari dengan perkembangan dua orang anaknya, Gohan dan Goten. Perbezaan antara kedua-dua siri ini juga amat ketara kerana kisah Dragon Ball Z bernada lebih dramatik dan serius berbanding anime asalnya.

Pada Februari 2009, Toei Animation telah mengumumkan bahawa siri Dragon Ball Z akan ditayangkan semula sebagai sebahagian daripada sambutan ulang tahun ke-20 siri asal Dragon Ball Z. Dikenali sebagai *[[Dragon Ball Kai]]*, ia menjalani proses animasi semula untuk siaran HDTV, menampilkan lagu pembukaan dan penamat yang dikemaskini serta rakaman suara menggunakan seiyu asal.
Dragon Ball GT

**Dragon Ball GT** ialah siri animasi dari Jepun. Ia telah mengisahkan Goku yang telah bertukar menjadi kanak-kanak telah mencari bola naga di seluruh planet yang dijelajahinya.

## Ranking
Di Malaysia, ketika mula bersiaran di RTM2 pada sekitar Julai 2004, ia merupakan pencabar kepada sebuah rancangan bersiri berupa drama Gerak Khas di saluran yang sama. Bagaimanapun, bermula September 2004, hanya ini sahaja satu-satunya rancangan bersiri Rangkaian Kedua RTM pilihan penonton saluran tersebut yang mana siri drama Gerak Khas dialihkan kembali ke Rangkaian Pertama RTM dari September 2004 hingga Mac 2006 apabila saluran berkenaan tampil dengan slogan *Saluran Infotainment Anda* (*Your Infotainment Channel*). Sebaik sahaja tamatnya siri ini, peminat tidak lagi memilih RTM2 sehingga Mac 2006.
I Know What You Did Last Raya

**I Know What You Did Last Raya** ialah filem komedi seram Malaysia 2004 arahan  Prof. Madya Dato' A. Razak Mohaideen dan  merupakan parodi kepada filem Amerika Syarikat, *[[I Know What You Did Last Summer]]*. Filem ini mula ditayangkan 14 November 2004 pada hari pertama Hari Raya Aidilfitri. Mula ditayangkan buat Raya pertama kali di saluran perdana TV3 pada bulan 31 Oktober 2006.

## Sinopsis
Dr. Mira bersama kawan-kawannya, Roslan, Fazzley, Yassir dan Shahida telah diculik oleh penjahat bernama Man akibat dari dendam yang telah sekian lama tersimpan. Sementara itu, ada misteri yang berlaku pada malam raya menyebabkan huru-hara satu kampung. Pada malam raya iaitu ketika mereka semua pulang ke kampung, mereka terlanggar seekor kambing dan seorang lelaki. Mulai saat itu mereka diganggu.

## Pelakon

### Pelakon utama
* Erra Fazira sebagai Dr. Mira
* Mazlan Senario sebagai Roslan
* Waheeda sebagai Shahida
* Zamarul Hisham sebagai Yassir
* Azlee Senario sebagai Fazzly

### Pelakon pembantu
* Khatijah Tan sebagai Ibu Roslan
* Normala Omar sebagai Ummi Fazzly dan Dr. Mira
* Ebby Yus sebagai Man 
* Ismail Din sebagai Tok Penghulu 
* Hafidzuddin Fazil sebagai Tok Imam
* Mak Jah sebagai Nenek Yassir
* Hajjah Asri Othman sebagai Mak Shahida 
* Haji Mahadi (Pak Long) sebagai Tok Yassir

### Pelakon undangan
* Dynas Mokhtar sebagai Wartawan 
* Yana Samsudin sebagai Jururawat

### Pelakon kanak-kanak
* Fiffy Natasya sebagai Shahida kecil
* Mohammad Ariff sebagai Yassir Kecil
* Eric Fuzi sebagai Fazzly Kecil
* Fatin Nasuha sebagai Mira kecil
* Aedy Ashraf sebagai Roslan kecil
* Mohammad Harith Fahmi sebagai Man kecil

## Pautan luar
* 
*
Abdul Rahim Mohd Noor

Tan Sri **Abdul Rahim bin Mohd. Noor** (lahir 6 Jun 1943) ialah Ketua Polis Negara Malaysia yang kelima dan berkhidmat dari 16 Januari 1994 sehingga 7 Januari 1999. 

Dilahirkan di Serkam, Melaka, Abdul Rahim menjadi Ketua Polis Negeri Selangor pada 21 Julai 1984 dan Timbalan Ketua Polis Negara pada 14 Jun 1989.

## Kontroversi
Pada 26 Oktober 2011, semasa berucap merasmikan Mesyuarat Agung Perkasa kali ke-2 di Setiawangsa, sebuah pertubuhan kanan jauh. Beliau menyamakan gelombang hak asasi manusia dengan komunisme dan satu agama baru. Hak asasi manusia ini akan mengemukakan pandangan liberal dan akhirnya mempersoalkan institusi raja.

Abdul Rahim mendakwa bahawa sebahagian aktivis Melayu berhaluan kiri menjadi 'musang berbulu ayam'. Matlamat mereka mahu menjadikan Malaysia sebuah republik. Dalam majlis itu Abdul Rahim menerima 'Anugerah Tertinggi Perkasa'. Dua penerima sebelum ini ialah bekas Perdana Menteri, Mahathir Mohamad dan bekas Panglima Angkatan Tentera Malaysia (ATM), Ibrahim Ismail.

Berita Harian 16 Jun 1968== Sumbangan Seni ==
Selain penglibatannya sebagai anggota polis, beliau turut pernah mengarah teater semasa perkhidmatannya sebagai polis. Pada tahun 1968, beliau telah mengarah teater bertajuk Sangkar Madu dan Lubok Chelaka untuk acara Malam Purba dan Chetera anjuran Askar Melayu diRaja Batalion ke-11 di Dewan Pertolongan Chemas, Ipoh, Perak. Sehingga tahun 1968, beliau telah mengarah lebih 20 buah drama. Pada tahun 1966, beliau telah mendapat gelaran Pengarah Terbaik negeri Sabah. Anugerah ini telah disampaikan oleh Ketua Menteri Dato Mustapha di Kota Kinabalu.

## Penganugerahan
* :
** Kesatria Mangku Negara (K.M.N.) (1982)
** Panglima Setia Mahkota (P.S.M.) - **Tan Sri** (1990)
** Panglima Mangku Negara (P.M.N.) - **Tan Sri** (1995)
* :
** Darjah Mulia Seri Melaka (D.M.S.M.) - **Datuk** (1986)
* :
** Sri Indera Mahkota Pahang (S.I.M.P.) - **Dato' Indera** (1993)
* :
** Dato Paduka Mahkota Selangor (D.P.M.S.) - **Dato**' (1994)
* :
** Seri Panglima Darjah Kinabalu (S.P.D.K.) - **Datuk Seri Panglima** (1996)

## Rujukan

## Pautan luar
* Laman Web Polis Diraja Malaysia 
* Laporan BERNAMA di Laman Web Minda Rakyat
Claude Fenner

Tan Sri Sir **Claude Fenner** (1916-1978) merupakan Ketua Polis Malaysia yang pertama dan berkhidmat di antara 18 September 1958 hingga 28 Februari 1966.

Dilahirkan di London, United Kingdom, Fenner bertugas dengan Pentadbiran Tentera British ("*British Military Administration*") berpangkat Leftenan Kolonel semasa menumpaskan MPAJA pada tahun 1945. Beliau menjadi Ketua Polis Johor pada tahun 1955 dan dipinjamkan ke Jabatan Perdana Menteri Malaysia sebagai Pemangku Timbalan Setiausaha Keselamatan dan Perisikan pada 1958.

## Kerjaya ketenteraan dan polis
Beliau telah menyertai Negeri-negeri Melayu Bersekutu sebagai Kadet Polis pada tahun 1936. Selepas pencerobohan Jepun ke Malaya, beliau berpindah ke Singapura dua hari sebelum jatuh ke Jepun pada tahun 1942. Beliau akhirnya pergi dari Indonesia ke Australia. Pada tahun itu beliau menyertai Pasukan Polis Nigeria.

Beliau menyertai Tentera British dan berpejabat di India. Di sana beliau bersikap sukarela untuk melawan orang Jepun di Malaya sebagai anggota Pasukan 136. Melalui tahun 1943, beliau tidak berjaya cuba mendarat dengan kapal selam di Tanah Melayu Jepun di bawah Operasi Gustavus I. Pada percubaan terakhirnya pada bulan November 1943 beliau bertemu dengan Chin Peng yang menasihatinya supaya tidak datang pada masa itu. Beliau telah terjebak ke Tanah Melayu pada a RAF 356 Squadron Liberator *Snake* pada 23 Ogos 1945, yang kemudiannya terhempas di Kuala Pilah, Negeri Sembilan. Menjelang akhir perang, beliau adalah seorang Kolonel Leftenan yang bertanggungjawab ke atas unit gerila. Beliau terus berkhidmat sebagai Leftenan Kolonel dalam Pentadbiran Tentera British semasa pembubaran Tentera Anti-Jepun Rakyat Malaya pada tahun 1945.

Kembali ke Angkatan Polis Kolonial, beliau dianugerahkan Pingat Polis Kolonial pada tahun 1950 dan Permaisuri Polis Ratu pada tahun 1957. Beliau menjadi ketua Polis di Johor pada tahun 1955. Dengan pemberian kemerdekaan, beliau menjadi Pesuruhjaya Polis, Pengarah Bahagian Polis, dan pada tahun 1963 Inspektor-Jeneral Polis, kedudukannya yang dikekalkan semasa konfrontasi Indonesia-Malaysia. Beliau dipinjamkan ke Pejabat Perdana Menteri sebagai timbalan setiausaha untuk keselamatan dan risikan pada tahun 1958. Pada tahun 1966, beliau telah dijadikan Ketua Polis Negara oleh Mohamed Salleh Ismael.

## Persaraan
Fenner tetap bermastautin di Malaysia untuk baki hidupnya. Beliau adalah wakil khas persatuan penanam getah selepas bersara daripada Polis. Dia dianugerahi penghormatan oleh Malaysia pada tahun 1961, CMG pada tahun 1963, dan KBE pada tahun 1965. Dia berkahwin dengan Joan Margaret Fenner pada tahun 1941 dan mereka mempunyai seorang anak perempuan.

## Penghargaan

### Malaya
*  : 
** Panglima Mangku Negara (Kerhormat) (PMN(K)) - **Tan Sri** (1961)

## Rujukan

## Pautan luar

* Laman Web Polis Diraja Malaysia
Norian Mai

Tan Sri **Norian Mai** (lahir 5 November 1946) merupakan Ketua Polis Negara Malaysia yang keenam dan berkhidmat dari 8 Januari 1999 sehingga persaraannya pada 5 November 2003.

Dilahirkan di Hilir Perak, Norian menceburkan diri dalam pasukan polis sebagai Kadet Penolong Penguasa Polis pada 8 November 1969. Pada 31 Disember 1984, beliau dilantik menjadi Ketua Polis Terengganu dan kemudian pada 31 Disember 1992, beliau pula dilantik menjadi Ketua Polis Selangor. Norian Mai menjadi Timbalan Ketua Polis Negara pada 6 Julai 1997.

Pada 8 Januari 1999, Norian menjadi Ketua Polis Negara sewaktu Rahim Noor meletakkan jawatan.

Pada 9 Februari 2021, beliau dilantik ke Jawatankuasa Khas Bebas Darurat bersama 18 ahli yang lain bagi menasihati Yang di-Pertuan Agong untuk hal ehwal berkaitan penamatan darurat besar di negara.

## Perkhidmatan

* Latihan - 8 September 1969
* ASP Pencegahan Jenayah - 9 Februari 1970
* Pegawai Penyiasat - 2 Januari 1971
* Ketua Polis Daerah Jasin - 3 Januari 1972
* TPP Latihan Bukit Aman - 16 Februari 1976
* Ketua Polis Daerah Brickfields - 11 Oktober 1980
* Ketua Polis Daerah Petaling Jaya - 1 Disember 1982
* Ketua Polis Terengganu - 31 Disember 1984
* Ketua Polis Terengganu - 31 Ogos 1986
* PT E2 Cawangan Khas - 14 Januari 1987
* Timbalan Pengarah Cawangan Khas Bukit Aman - 21 Jun 1990
* Timbalan Pengarah Cawangan Khas Bukit Aman - 17 Februari 1991
* Ketua Polis Selangor - 31 Disember 1992
* Pengarah Cawangan Khas Bukit Aman - 1 Januari 1994
* Timbalan Ketua Polis Negara - 6 Mei 1997
* Ketua Polis Negara - 8 Januari 1999

## Rujukan

## Pautan luar
* Laman Web Rasmi Polis Diraja Malaysia
Pantai Morib

**Pantai Morib** () terletak di negeri Selangor, menghadap Selat Melaka. Bandar terdekat ialah Bandar Banting yang jaraknya sekitar 16 km. Pantai Morib merupakan salah satu daya tarikan pelancong dan kunjungan orang ramai pada hari cuti dan hujung minggu.

## Cara ke sana
* Dari Kuala Lumpur anda perlu ke Klang, Banting dan terus ke Morib
* Dari Kajang, melalui Jenderam, Banting dan terus ke Pantai Morib.
* Dari Port Dickson, pergi ke Sepang, Sungai Pelek, Tanjung Sepat, Kanchong Laut dan terus ke Morib.
* Dari Putrajaya, anda perlu ke Dengkil, kemudian ke Kuala Langat, terus ke pekan Banting dan terus ke Morib

## Tarikan
Pantai Morib merupakan tempat istirahat yang sesuai. Terdapat hotel, padang golf, rumah rehat dan kemudahan asas yang lain. Pengangkutan awam juga senang didapati kerana ia terletak berhampiran rangkaian jalan raya Bandar Klang, Banting, Sepang dan Port Dickson di Negeri Sembilan. Pengangkutan awam seperti bas dan teksi dapat diperolehi di Bandar Banting. Gerai-gerai makanan terdapat di sini. Bagi mereka yang gemar akan perkhemahan, anda boleh berbuat demikian di sini.

Di samping Pantai Morib tempat sekitar juga baik untuk dilawati seperti kawasan perkampungan iaitu Kampung Kancung Darat tempat kelahiran anak-anak Dato' Haji Sidek jaguh badminton Negara Malaysia.

Kampong Endah merupakan penerima Anugerah Kampung Contoh peringkat kebangsaan. Kampong Sungai Lang/Kancung di mana terdapat pelbagai perusahaan makanan tradisional seperti kerepek pisang, ubi, keledek dan keladi. Kampung Kelanang merupakan kampung nelayan yang indah dan Kampung Bandar Jugra menempatkan tinggalan sejarah kesultanan Selangor.

## Lihat juga
* Pelancongan di Selangor

## Rujukan


## Pautan luar
Memandang Berat Terhadap Kanak-kanak

**Memandang berat terhadap kanak-kanak** (bahasa Inggeris: "*Taking Children Seriously*", atau "TCS"), merupakan falsafah pendidikan yang diasaskan oleh pendukung kebebasan Sarah Fitz-Claridge dan David Deutsch. Falsafah ini berdasarkan gagasan bahawa adalah mungkin dan eloknya untuk membesarkan dan mendidikkan kanak-kanak tanpa baik membuat sesuatu yang bertentangan dengan kehendak mereka, mahupun memaksakan mereka membuat sesuatu yang bertentangan dengan kehendaknya.

Apa yang membezakan keibubapaan dan pendidikan TCS daripada falsafah yang lain adalah bahawa dalam keluarga TCS, ibu bapa dan kanak-kanak bekerjasama untuk mencari penyelesaian bagi sebarang masalah ataupun pertentangan mereka, berbanding ibu bapa yang memaksakan kehendak mereka terhadap anak-anaknya. Suatu penyelesaian yang benar, berkata Fitz-Claridge, adalah suatu keutamaan sama yang merupakan pilihan sebenar yang lebih disukai oleh semua pihak berbanding penyelesaian yang lain. Jika keutamaan yang sama tidak dapat dicari, kehendak kanak-kanak akan diutamakan untuk mengelakkan segala bentuk pemaksaan terhadap kanak-kanak itu.

Fitz-Claridge mengatakan bahawa falsafah ini telah diilhami oleh epistemologi Karl Popper. Menurut TCS, epistemologi Popper merupakan sebuah teori sejagat tentang bagaimana pengetahuan berkembang dan mempunyai implikasi yang mendalam bagi teori pendidikan. Bagaimanapun, menurut Fitz-Claridge, Popper tidak pernah sendiri membuat kaitan ini. 

Fitz-Claridge menerbitkan jurnal dengan nama yang sama, serta memeliharakan senarai mel dan laman web.

## Pautan
* Laman web untuk "Taking Children Seriously"
Senarai penduduk dan keluasan negeri-negeri Malaysia

## Mengikut keluasan (km&sup2; )


Nota:
# Wilayah Persekutuan: Kuala Lumpur (243.65&nbsp;km² ),Putrajaya (49&nbsp;km² ) dan Labuan (98&nbsp;km² )
# *Ralat pembulatan:  330,436 - 329,752 = 684&nbsp;km² (0.21%)

## Mengikut bilangan penduduk (2010-2020)


## Mengikut kepadatan 2010

Nota : Cara kira kepadatan penduduk ialah jumlah populasi bahagi dengan keluasan tempat tersebut.

Contoh :- Populasi Negeri Selangor 5,462,141 dan Keluasan Negeri Selangor ialah 8,104 km². Jadi kepadatan Negeri Selangor ialah 5,462,141 ÷ 8,104 km² = 674.0 orang bagi setiap 1 km²
## Rujukan
* Laman web "Working Alliance on Serial Publications" (WASP)
Taekwondo

**Taekwondo** ataupun **Tae Kwon Do** (Bahasa Korea: , sebutan: ) merupakan seni bela diri Korea yang paling terkenal. Ia telah diperkenalkan di seluruh dunia oleh Jeneral Choi Hong Hi, seorang panglima tentera Korea Selatan. Ia merupakan sukan rasmi Korea dan turut dipertandingkan di Sukan Olimpik sejak tahun 2000 (salah satu seni bela diri dari Asia).

Dalam bahasa Korea, *Tae* bermaksud "tendangan atau menendang"; *Kwon* bermaksud "tumbukan atau menumbuk"; dan *Do* bermakna "cara" atau "seni". Jadi, Taekwondo bolehlah diterjemahkan secara kasar sebagai "seni menendang dan menumbuk".

Taekwondo mempunyai beberapa warna tali pinggang yang menunjukkan peringkat atau pangkat seseorang pengamal seni bela diri ini.

*  Putih 
*  Kuning 
*  Hijau 
*  Biru 
* Merah atau Coklat
*  Hitam 

Setiap tali pinggang mempunyai 2 peringkat atau pangkat sebelum dinaikkan ke pangkat seterusnya. Tali pinggang hitam mempunyai 9 peringkat . Peringkat atau pangkat bagi talipinggang hitam dipanggil "DAN". Pemegang tali pinggang 9th DAN dikenali sebagai GRANDMASTER. 

Di Malaysia terdapat beberapa persatuan Taekwondo tempatan yang bernaung di bawah beberapa persatuan Taekwondo antarabangsa, antaranya:

* World Taekwondo Federation (WTF)
* International Taekwondo Federation (ITF)
* Global Taekwondo Federation (GTF)

Perbezaan ketara antara WTF dengan ITF dan GTF adalah cara pembelajarannya. WTF banyak mementingkan aspek kesukanan di mana ia telah diiktiraf oleh Majlis Olimpik dan telah menjadi salah satu acara di Sukan Olimpik sejak tahun 2000 iaitu Sukan Olimpik di Sydney, Australia.

ITF dan GTF pula banyak mementingkan aspek mempertahankan diri dan kesenian. Tidak seperti WTF, kedua-dua persatuan ini ingin mengekalkan kesenian Taekwondo yang berusia beribu-ribu tahun dan tidak hanya untuk mengutip mata apabila sesuatu pertandingan diadakan.

## Pautan luar

* WTF
* ITF
Omar bin Ismail

**Omar bin Ismail** (1867 - 1946) atau lebih dikenali sebagai **Haji Omar Sungai Keladi** merupakan salah seorang tokoh ulamak di nusantara yang terkemuka.

*Omar bin Ismail* atau nama penuhnya *Haji Omar bin Ismail* merupakan salah seorang daripada ulamak Melayu yang bertanggung jawab mengembangkan syiar Islam di nusantara. 

Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.

Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.

Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.

## Rujukan
* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd., ISBN 983-2391-00-8


## Pautan luar
* Ilmuwan Nusantara: mutiara ilmu tanah serumpun
* Haji Umar Sg.Keladi
Wan Daud bin Wan Ismail al-Fatani

Syeikh **Daud bin Ismail al-Fatani** (1860-an–1936) atau lebih dikenali sebagai **Syeikh Daud Khatib** ialah seorang ulama Islam kelahiran Pattani. 

## Latar belakang
Syeikh Daud Khatib dilahirkan pada 1860. Bapanya, Ismail merupakan seorang pendakwah berasal dari Turki yang datang ke Aceh. Ibunya bernama Mariam yang berasal dari wilayah Kelantan-Patani yang merupakan saudara perempuan kepada Wan Cik binti Haji Muhammad Salih al-Fatani, ibu kepada Syeikh Ahmad bin Muhammad Zain al-Fatani, dan saudara perempuan kepada Wan Aishah binti Haji Muhammad Salih al-Fatani, isteri kepada Tok Wan Ali Kutan. 

Syeikh Daud menerbitkan beberapa penerbitan di Matbaah al-Miriyyah, Mekah, yang mana beliau merupakan individu kedua yang menjadi keutamaan selepas Syeikh Ahmad al-Fatani. Beliau pulang ke semenanjung Melayu kira-kira selepas tahun 1915. 

## Meninggal dunia
Syeikh Daud meninggal dunia pada 13 Oktober 1936, di Kota Bharu, Kelantan, dan dikebumikan di Kampung Banggol, Kota Bharu.

## Rujukan
* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd., ISBN 983-2391-00-8
Wan Musa

**Mufti Haji Wan Musa** atau nama sebenarnya **Wan Musa bin Abdul Samad** (1875 - 1939) ialah seorang agamawan kelahiran Kelantan. Beliau ialah Mufti Kelantan ke-3 yang berkhidmat dari 1909 hingga 1916.

## Latar belakang
Wan Musa dilahirkan pada 1874 di Lorong Tok Semian, Kota Bharu. Ibunya bernama Wan Thum, manakala bapanya ialah seorang ulama, Haji Abdul Samad atau dikenali dengan Tuan Tabal.

### Pengajian
Beliau dibawa oleh bapanya ke Mekah, dan belajar ilmu agama di sana dan berkenalan dengan tarekat Ahmadiah. Antara gurunya ialah Syeikh Wan Ahmad Patani dan Syeikh Hasbullah. Beliau banyak membaca kitab-kitab golongan reformis Islam serta meneliti perkembangan politik dunia melalui majalah-majalah terkemuka di dalam dan di luar negeri seperti al-Manar, al-Urwah al-Wuthqa, al-Imam dan lain-lain. 

### Dilantik sebagai mufti
Sebaik kepulangan beliau dari Mekah, beliau dilantik sebagai Mufti Kelantan oleh Sultan Muhammad IV pada 1909. Sikapnya yang tegas serta pandangan-pandangannya yang condong kepada reformasi telah mengheret beliau ke kancah pertelagahan pendapat dengan tokoh "Kaum Tua" di Kelantan seperti Haji Omar Sungai Keladi dan Haji Ibrahim Tok Raja. Di luar Kelantan pula, beliau pernah berpolemik dengan Tengku Mahmud Zuhdi al-Fatani, penulis Tazkiyat al-Anzar (1920) yang menghujah balas pendapat beliau.

Antara persoalan kontroversi yang berbangkit berkait pendapat beliau ialah isu membina masjid dengan harta zakat fitrah, penyertaan niat (*muqaranah*) ketika solat, talqin, kain telekung solat, penggabungan (*talfiq*) aliran mazhab, pemindahan harta wakaf/pusaka dan perbahasan jilatan anjing. Beliau meletak jawatan pada 1916 selepas pertikaian isu yang diselesaikan melibatkan harta pusaka kerabat diraja. 

Selepas meletak jawatan, beliau pergi ke Kemboja sebagai pendakwah dan guru di sana. Beliau juga mengajar di suraunya di Jalan Merbau, Kota Bharu, dan di Kampung Laut serta Padang Pak Amat di Pasir Puteh.

Di bawah bimbingan beliau, lahir sejumlah ulama tokoh pembaharu di serata Nusantara. Antaranya termasuklah Haji As’ad Kangkung, Haji Yaakub Lorong Gajah Mati, Dato’ Haji Ahmad Maher, Maulana Haji Abdullah Nuh (Pasir Puteh), Haji Ayub Kemboja, Haji Abd. Manan Sumatera, Haji Abd. Wahid Sungai Udang (Melaka), Haji Nik Mat Alim Pulau Melaka (bapa kepada bekas Menteri Besar Kelantan, Nik Abdul Aziz Nik Mat), Haji Ismail Lundang Paku, Haji Nik Abd. Rahman Palekbang serta lima orang putera-putera beliau sendiri (Haji Nik Abdullah, Haji Nik Mat Nazir, Haji Nik Mahmud, Haji Nik Muhamad Salleh dan Haji Nik Mohd Mohyideen.

## Meninggal dunia
Wan Musa meninggal dunia secara mengejut pada Sabtu, 14 Januari 1939. Ketika itu beliau berusia 65 tahun dan selamat dikebumikan di Perkuburan Banggol, Kota Bharu.

## Rujukan
Ismail bin Senik

Tuan Guru Haji **Ismail bin Senik** (1885 - 1934) atau lebih dikenali sebagai **Tok Kemuning Muda** ialah seorang ulama di Kelantan. Beliau ialah bapa kepada Mufti Kelantan, Ahmad Maher Ismail.

## Rujukan


## Pautan luar
* Tokoh-Tokoh Ulama' Semenanjung Melayu (1), Ismail Che Daud, Percetakan ZulRahim Sdn. Bhd., ISBN 983-2391-00-8
Tok Pulai Chondong

**Tok Pulai Chondong** atau nama sebenarnya **Abdul Samad bin Faqih Haji Abdullah** (1792 - 1873) ialah seorang ulama di Kelantan. Beliau ialah salah seorang ulama Melayu yang bertanggungjawab mengembangkan syiar Islam di Nusantara. 

## Rujukan


## Pautan luar

* 
* 

## Bacaan lanjut
* Masjid-Masjid Di Semenanjung Malaysia. Abdul Halim Nasir, Md. Redzuan Tumin, Ahmad Sebi Abu Bakar. Berita Publishing, 1 Jan 1984 - Architecture, Islamic - 73 pages
* Guide to historical sites, Kelantan. Abdul Halim Nasir. Jabatan Muzium, 1979 - Historic sites - 209 pages
* Islam di Borneo: sejarah, perkembangan, dan isu-isu kontemporari. Pusat Penerbitan Universiti, Universiti Teknologi MARA, 2009 - Islam - 608 pages
Tok Senggora

**Tok Senggora** atau nama sebenarnya **Abdullah bin Muhammad Kasim** (1850-an - 1930) ialah seorang ulama di Malaysia. Beliau juga menggunakan nama **Syeikh Abdullah al-Sanquri**. Beliau dikenali sebagai ulama tajwid al-Quran dan mengajar di Mekah. Beliau turut menghasilkan buku berjudul *Mawrid al-Zam’an fi ma Yata‘llaq bi Tajwid al-Qur’an* yang diterjemah dari karya asal karangan Syeikh Muhamad Makki Nasir al-Juraisi.

## Rujukan


## Pautan luar
* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd., ISBN 983-2391-00-8
* 066 TOK SENGGORA: SUMBANGANNYA TERHADAP PENULISAN KITAB TAJWID LAMA DI MALAYSIA
Seni Zaman Pembaharuan

**Seni Zaman Pembaharuan** merupakan perkembangan bidang kesenian yang berlaku pada Zaman Pembaharuan.  

Kepesatan Zaman Pembaharuan telah menyumbangkan pelbagai kemajuan dalam semua bidang termasuk politik, ekonomi, sosial, pendidikan, kesenian, falsafah hidup dan keagamaan. Secara langsung perkembangan ini meninggalkan kesan yang amat ketara kepada bidang seni.

Pemindahan para cerdik pandai dan ilmuan dari merata pelusuk benua berikutan kepesatan bandar Florence, Itali telah membawa masuk berbagai bidang ilmu pengetahuan. Kejayaan mencipta mesin cetak bergerak oleh Johann Guttenberg telah membantu melahirkan ramai penulis dan pengkritik seni. 

Beberapa buah buku tentang seni juga dihasilkan. De Picutura (On Painting) - 1435 oleh Leon Butista Alberti, The Craftman's Handbook oleh Cennino Cennini, Lives of Most Eminent Painters, Sculptors & Architects - 1550 oleh Giorgio Vasari.

Kesan kepesatan perdagangan telah melahirkan hartawan, pemilik bank dan pedagang yang kaya raya. Mereka ini membayar harga yang tinggi kepada pelukis dan pengukir untuk melukis potret mereka, menghiasi bandar, rumah kediaman, gereja dan bangunan awam.

Golongan ini dinamakan golongan Penaung (*Patronage*). Contohnya: Keluarga Medici.

Sebelum Renaissance, pelukis dan pengukir menghasilkan karya mereka atas nama keagamaan secara sukarela. Mereka dianggap golongan tukang atau tukang untuk gereja. Dengan wujudnya golongan penaung, seniman telah diangkat ke martabat yang tinggi sbg org yang berbakat, berkaliber dan intelek serta diberi bayaran yang tinggi atas kerja mereka.Dengan perubahan falsafah hidup masyarakat pd masa itu, tema dalam karya seni turut berubah. Dari tema keagamaan dan mitos, ia berubah kepada tema yang lebih bersifat sekularisme – kenyataan dan kemanusiaan.

Mulai era inilah lukisan 'potret diri' manusia biasa bermula. Sebelum ini lukisan potret hanya menggambarkan wajah ketuhanan, watak-watak dalam Bible dan mitos. Seniman adalah tukang yang menggambarkan cerita2 bible & mitos dalam bentuk visual, bertujuan memberi pengajaran dan kesedaran kepada penganut Kristian. 

dalam era Renaissance seniman, seniman berkarya untuk menyampaikan mesej, makna dan ekspresif. Melalui karya, mereka menunjukkan jalan hidup yang lebih realistic dan manusia sbg individu istimewa dan berkebolehan. Tujuan mereka untuk mengubah falsafah dan cara pemikiran masyarakat pada masa itu supaya terbuka dan menerima perubahan lebih-lebih lagi setelah melalui Zaman Gelap. 

Masyarakat akhirnya sedar bahawa seniman adalah individu yang intelek dan seni adalah satu media untuk menyampaikan mesej. Seni Renaissance adalah satu rekod dan dokumen penting yang menunjukkan sejarah dan peningkatan tamadun manusia yang gemilang.
Cao Wei

**Wei** atau **Cao Wei** (Hanzi: 曹魏) (220 - 265) adalah salah satu daripada tiga rejim yang bersaing untuk menguasai China semasa Zaman Tiga Kerajaan. Dinasti itu diasaskan oleh Cáo Cāo yang menjadi ketua tentera yang paling kuat di utara dan tengah China. Selepas tahun 213, kawasan pemerintahan feudalnya dinamai Wèi.

Ahli-ahli sejarah sering membubuh awalan Cáo (daripada nama keluarga Cáo Cāo) kepada Wèi untuk membezakannya daripada negeri-negeri lain di sejarah China yang juga dikenali sebagai Wèi, umpamanya Negeri Wèi semasa Zaman Negeri-Negeri Berperang, serta kemudiannya Wèi Utara. Pada tahun 220, apabila Cao Pi, anak lelaki Cáo Cāo menggulingkan maharaja terakhir Dinasti Han, Wèi menjadi nama dinasti baru yang diasaskannya.

## Sejarah
Semasa kemerosotan Dinasti Han, bahagian utara China dikuasai oleh Cáo Cāo (wg: Ts'ao Ts'ao), Urus Setia Empayar keapda maharaja Han yang terakhir (sila lihat Penyatuan China utara). Pada tahun 213, Cáo Cāo digelar *Wei [[Gong (gelaran)|Gong]]* (Duke Wèi) dan diberikan sepuluh buah kota sebagai kawasan kekuasaanya yang dinamai "Negeri Wèi". Ketika itu, bahagian selatan China telahpun dibahagikan kepada dua buah kawasan yang dikuasai oleh dua orang hulubalang (kemudian Kemaharajaan Shu dan Kemaharajaan Wu). Pada tahun 216, Cao Cao dinaikkan pangkat menjadi *Wèi [[Wang]]* (Putera/Raja Wèi).

Cao Cao meninggal dunia pada tahun 220 dan anak lelakinya, Cao Pi, mewarisi gelaran *Wèi Wang* serta jawatan Urus Setia Empayar bapanya. Pada tahun yang sama itu, Cao Pi merampas takhta dan mengasaskan *Dinasti Wèi*, dengan ibu kotanya di Loyang. Bagaimanapun, takhtanya dipertikaikan dengan serta merta oleh Liu Bei dari Shu Han, diikut turut oleh Sun Quan dari Wu Timur pada tahun 222.

Wèi menewaskan Shu Han pada tahun 263, tetapi tidak lama kemudian pada tahun 265, Dinasti Wèi digulingkan oleh Sima Yan, cucu kepada Sima Yi serta juga Urus Setia Empayar Wèi yang terakhir. Sima Yan kemudian mengasaskan Dinasti Jin. Pada keseluruhannya, terdapat lima raja Dinasti Wèi.

Ibu kota Wèi ialah Luoyang.

## Tokoh-tokoh utama Cao Wèi



## Pautan luar
* Edisi Bo Yang bagi Zizhi Tongjian oleh Sima Guang. 柏楊版資治通鑑
Sukan Komanwel 2006

**[[Sukan Komanwel]] 2006**, secara rasminya **Sukan Komanwel XVIII**, telah diadakan di Melbourne, Victoria, Australia di antara 15 dan 26 Mac 2006. Ia merupakan acara sukan terbesar pernah diadakan di Melbourne, mengatasi Sukan Olimpik Melbourne 1956 dalam aspek jumlah penyertaan pasukan, atlet bersaing, dan acara yang dipertandingkan.

Tapak untuk upacara pembukaan dan penutupan adalah di Melbourne Cricket Ground yang turut digunakan semasa Sukan Olimpik Melbourne 1956. Maskot untuk temasya ini ialah Karak, sejenis Kakaktua Hitam Ekor Merah (satu spesies terancam).

Untuk kali pertama, Sukan Komanwel Melbourne 2006 melantik Rakan Muhibah, Plan International Australia.

## Pembidaan
Semasa Sukan Komanwel 1998 di Kuala Lumpur, Malaysia, dua bandar menyatakan hasrat menjadi tuan rumah acara ini; Melbourne dan Wellington, New Zealand. Wellington bagaimanapun menarik balik bidaannya, memetik kos yang diperlukan untuk menyamai rancangan yang dibentangkan Melbourne, yang menjadi tuan rumah secara automatik tanpa anggota Persekutuan perlu mengundi.

## Acara sukan

Sukan Komanwel 2006 mengandungi 16 jenis sukan, dengan 12 sukan individu dan 4 sukan berpasukan. Keseluruhan terdapat 247 acara dalam temasya. 

Empat daripada sukan tersebut terbahagi kepada disiplin berbeza, menjadikan keseluruhan 24 disiplin:
* Akuatik: terjun, renang, renang berirama.
* Berbasikal: litar, jalan, basikal bukit.
* Gimnastik: artistik, berirama.
* Menembak: sasaran tanah liat, pistol, small bore and air rifle, full bore rifle.

Sukan olahraga, renang, ping pong dan angkat berat include fully integrated events for elite athletes with a disability (EAD). These events are included in the official medal tally.

## Penyertaan negara
Terdapat 71 penyertaan negara, wilayah, dan kawasan Komanwel pada Sukan Komanwel 2006. Perbezaan antara temasya 2006 dan temasya 2002 hanya adalah ketidakhadiran Zimbabwe, yang menarik diri daripada Negara-Negara Komanwel.

## Pungutan pingat

## Rujukan
### Nota kaki

## Pautan luar

; Laman web rasmi
* Official website
* Official medal list 
* Laman liputan khas Utusan Malaysia

; Laman lain
* Yahoo! Directory category
* Melbourne marathon 1956-2006 
* BBC coverage of Commonwealth Games
* 2006 Commonwealth Games - Australian Sports Commission
* Report on the Opening Ceremony - "Toronto Star", Canada
* CLEAN: - Website focusing on city preparation
* Canada at the 2006 Commonwealth Games
* Sydneypinz - A Complete collection of pins used by the participating Nations at the Melbourne 2006 Commonwealth Games

; Political opposition to the Games
* The Graffiti games 2006 - Backlash over the graffiti clean up in Melbourne before the games had even begun spawned its own website. http://www.theage.com.au/news/commonwealth-games/graffiti-blitz-gives-city-a-quick-facelift/2006/03/01/1141191734479.html
* The Stolenwealth games  - Website setup about the treatment of the Indigenous Australian stolen generation.
Sukan Komanwel 2002

**Sukan Komanwel 2002** atau juga dikenali sebagai **Sukan Komanwel XVII** dan **Manchester 2002** ialah temasya Sukan Komanwel yang ke-17 dan telah diadakan di Manchester, England dari 25 Julai hingga 4 Ogos 2002. Mengikut perancangan, temasya ini patut diadakan di salah satu negara dalam United Kingdom sebagai sebahagian daripada Sambutan Jubli Emas Ratu Elizabeth II. England merupakan satu-satunya calon bagi bidaan bandar tuan rumah bagi temasya ini, namun akhirnya Manchester terpilih sebagai tuan rumah menggantikan England. 

Upacara pembukaan, penutupan dan acara olahraga serta ragbi bertujuh telah diadakan di Stadium Bandar Raya Manchester, yang telah dibina bersempena dengan temasya ini. Menembak menjadi satu-satunya acara sukan yang diadakan di luar bandar tuan rumah iaitu di Pusat Menembak Kebangsaan di Bisley, terletak lebih 300 km dari Manchester. 

72 pasukan telah bertanding dalam 17 acara sukan sepanjang temasya ini. 

## Tempat
* Pusat Akuatik Manchester - Akuatik
* Stadium Bandaraya Manchester - Olahraga (Balapan dan padang), Ragbi tujuh sebelah
* Salford Quays - Olahraga (Lumba jalan kaki), Triatlon
* Pusat Bandaraya: Dewan Bandar Manchester - Stadium - Olahraga (Maraton)
* Arena Bolton - Badminton
* Forum Wythenshawe - Tinju
* Arena Manchester - Tinju, Bola jaring
* Velodrom Manchester - Lumba basikal (balapan)
* Rivington - Lumba basikal (jalan)
* Kompleks Konvensyen Sentral Manchester - Gimnastik, Judo, Angkat berat, Gusti
* Kompleks Belle Vue - Hoki
* Taman Heaton - Boling padang
* Pusat Menembak Bisley - Menembak
* Pusat Skuasy Negara - Skuasy
* Pusat Ping pong Sportcity - Ping pong

## Pasukan yang mengambil bahagian

## Acara sukan
Acara baru ditandakan dengan *.

* 
* 
* 
* * 
* 

* Gimnastik
* Hoki*
* Judo
* Kriket*
* Lumba basikal

* 
* Menembak
* Ping pong
* Ragbi 7 sebelah*
* Skuasy

* Tinju
* Triatlon

## Pungutan pingat

## Takwim

## Rujukan

## Pautan luar
* Website by The Commonwealth Games Federation 2002 
* Laman sesawang rasmi Sukan Komanwel 2002
* Commonwealth Games Legacy Manchester 2002
* General BBC site
* BBC Sports
Kampung Nilam Puri

**Kampung Nilam Puri** merupakan sebuah kampung yang terletak di Kota Bharu, dalam negeri Kelantan Darul Naim, iaitu sebuah negeri di  utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.

## Kemudahan asas
### Pendidikan
# 

### Tempat beribadat
#

## Poskod
Poskod yang digunakan di Kampung Nilam Puri, Kota Bharu, Kelantan adalah 16010.

## Rujukan
  

## Pautan luar
* 'Terima kasih MAIK'.<br>".....di tapak rumah itu di '''Kampung Nilam Puri''', Kota Bharu ....."
Wu Timur

**Wu Timur** (), juga dikenali sebagai **Sun Wu** () (222 - 280), adalah sebuah empayar pada zaman Tiga Kerajaan yang bersaing untuk mengawal China selepas kejatuhan Dinasti Han di Jiangnan (Delta Yangtze). Semasa kewujudannya, ibu kotanya berpusat di Jianye (建業), moden Nanjing), tetapi adakalanya Wuchang (武昌, moden Ezhou, Hubei) dijadikan ibu kota.

Wu Timur didirikan oleh Sun Quan sebagai maharaja pertama dengan gelaran Dadi (Hanzi: 大帝). Negara ini menguasai sebahagian besar wilayah pesisir di selatan dan tenggara China. Terdapat empat orang maharaja yang memimpin negara ini sehingga kejatuhannya ekoran penaklukannya oleh Dinasti Jin dari utara.
Syukur 21

**Syukur 21** ialah sebuah filem cereka sains keagamaan Malaysia 2000 yang dilakonkan oleh Kumpulan Raihan. Antara lokasi penggambaran ialah Putrajaya, Cyberjaya, Jakarta, Surabaya dan Yogyakarta. Filem ini filem pertama menggunakan sistem bunyi SDDS di Malaysia. Ia juga merupakan filem termahal dan termoden tempatan pada ketika itu yang juga telah berjaya memperolehi kelulusan dari Lembaga Penapisan Filem Malaysia (LPFM) pada tahun 2000. Ia telah ditayangkan di seluruh negara Malaysia pada 27 Disember 2000 sempena Hari Raya Aidilfitri.

Syukur 21 diterbitkan oleh syarikat Metrowealth Pictures. Ia ditayangkan serentak di seluruh Asia Tenggara pada tarikh penayangan yang sama seperti di Malaysia; 27 Disember. Berdasarkan akhbar Berita Harian 25 Mei 2000, filem Syukur 21 juga akan dipasarkan ke beberapa negara di timur tengah serta beberapa negara Islam seperti Indonesia.

## Sinopsis
Filem Syukur 21 ini berunsur futuristik dan berlatarbelakangkan tahun 2021. Ia mengisahkan kehidupan manusia yang aman, harmoni dan penuh ketenangan tanpa adanya jenayah pada tahun 2021. Kamal yang berusia 50-an dan bermastautin di Amerika Syarikat selama 30 tahun menjalani hidup yang serba mewah dan bersikap mementingkan kebendaan. Dia tidak dapat mempertahankan kerukunan rumah tangga. Kamal yang pakar dalam teknologi itu ditugaskan ke Malaysia untuk mengatur beberapa program di Raudah, sebuah organisasi yang serba lengkap dengan kemudahan dan teknologi dan sistem pentadbiran yang diasaskan oleh Raihan. Di dalam Raudah meliputi kawasan perumahan, rekreasi, kompleks perniagaan dan sebuah akademi. Kamal mendapati tamadun Malaysia telah berubah termasuk penggunaan teknologi serba canggih serta melihat kerukunan hidup yang dijalani. Raudah juga menjadi tempat memulihkan moral manusia supaya menjadi insan yang lebih berakhlak dan tidak mementingkan kebendaan. Kamal juga bertemu dengan ibunya yang bekerja sebagai sukarelawan di Raudah semasa bertugas di situ. Anaknya Daniel juga berkhidmat di situ.

## Pelakon
* Nazrey Johani 
* Che Amran Idris
* Abu Bakar Yatim 
* Zairie Ahmad 
* Yasin Sulaiman sebagai Daniel
* Norzizi Zulkifli sebagai Lili
* Eisya sebagai Aishah 
* Mustapha Kamal sebagai Kamal, bapa Daniel
* Man Bai sebagai Salleh
* Ellie Suriati sebagai Rita 
* Yank Kassim sebagai Azmi
* Mazlan Maarof sebagai Ramli
* Linda Emily sebagai Faridah 
* Ismadi Wakiri sebagai Yusuf 
* Bob Kuman sebagai Kuman
* Lai Meng sebagai Lai Meng 
* Umi Kalthum sebagai Nab
* Eisya sebagai Aishah
* Mahyon Ismail sebagai Mah
* Dharma Harun Al Rashid  sebagai Abang Long
* Rika Yulianti

## Anugerah dan pencalonan
* Festival Filem Malaysia ke-15, 2001 (Shah Alam)
* Skor Muzik Terbaik - Farihin Abdul Fatah
* Anugerah Khas Juri - Usaha menampilkan nilai-nilai murni

## Sambutan
Filem ini telah menelan belanja sebanyak RM3.5 juta. Kutipan yang diterima untuk filem ini adalah sebanyak RM.

## Rujukan
  

## Pautan luar
* 
*
Bahasa Finland

**Bahasa Finland** merupakan sebuah bahasa yang dituturi oleh kebanyakan penduduk Finland (92%) dan oleh etnik Finland di luar Finland. Bahasa ini juga merupakan bahasa rasmi di Finland dan juga bahasa minoriti rasmi di Sweden dalam bentuk piawai Finland termasuk juga Meänkieli.

Bahasa Finland merupakan satu ahli keluarga bahasa Finno-Ugrik dan dikelaskan sebagai bahasa melekat. Bahasa ini mengubahsuai bentuk kedua-dua kata nama dan kata sifat bergantung kepada peranannya dalam ayat. Bahasa ini mempunyai reputasi sebagai sukar untuk difahami dan dipelajari. Ini kebanyakannya disebabkan ada sedikit bahasa yang berhubung dengannya, membuatkan kosa katanya tidak dikenali.

Bahasa Finland dipertuturkan oleh kira-kira 6 juta orang, kebanyakannya di Finland. Terdapat juga kumpulan minoriti yang boleh berbahasa Finland di Sweden, Norway, Rusia, dan Estonia. Di samping itu, terdapat beratus-ribu orang Finland yang berhijrah ke Sweden untuk tinggal di sana. Penghijrahan penting berlaku pada 1970-an, dengan Finland bertenggang sebab pengangguran serta Sweden memberikan kerja dalam industri kereta misalnya. Di benua Amerika dan Australia, terdapat juga komuniti-komuniti imigran. Di Amerika Utara, mereka terdapat di Semenanjung Atas Michigan dan di kawasan berdekatan Tasik Superior. Di Amerika Selatan, komuniti-komuniti kecil terdapat di Argentina dan Brazil. Di Australia, komuniti-komuniti ini terdapat di luar Sydney dan di Gunung Isa dan di luar bandar Queensland.

Bilangan penutur bahasa Finland adalah stabil dan berkembang. Kini, jumlah pentutur bahasa Finland semakin besar daripada jumlah pentutur bahasa Sweden dan penukaran bahasa antara bahasa Sweden dan bahasa Finland berlaku. Di Finland, bahasa Finland telah menjadi lebih dominan di kawasan mana bahasa Finland-Sweden lebih digunakan sebelumnya, misalnya Helsinki. Lagipun, imigresen ke Finland, yang biasanya mengintigrasikan imigran-imigran secara baik – juga, ia menambahi jumlah dengan lebih pentutur-pentutur bahasa Finland.
Francis Light

Kapten **Francis Light** (s.1740 – 21 Oktober 1794) ialah pengasas petempatan British di Pulau Pinang, Malaysia. Beliau juga pengasas bandar George Town, Pulau Pinang pada tahun 1786.

## Kehidupan awal
Dia dilahirkan di Suffolk, England dan merupakan bekas kelasi Angkatan Laut Diraja British dari tahun 1759 hingga 1763. Mulai tahun 1765, beliau bekerja sebagai seorang pedagang untuk Syarikat Hindia Timur Inggeris

## Penjajahan Pulau Pinang
Saingan daripada Perancis ekoran Perang Tujuh Tahun (1756-1763) di Eropah menyebabkan pihak British terpaksa mencari sebuah pangkalan baru bagi menyaingi Perancis di Asia Tenggara. Setelah mendapati Pulau Pinang sesuai sebagai pelabuhan baru British, mereka menghantar Francis Light ke Kedah untuk mendapat persetujuan Sultan Mukarram Shah untuk menubuhkan sebuah pangkalan di Pulau Pinang. Kapten Light berjaya memujuk Sultan Kedah untuk menyerahkan Pulau Pinang dan sebagai balasannya, berjanji bahawa British akan membantu tentera Kedah dari segi bantuan pertahanan sungguhpun dia mengetahui bahawa dia tidak memiliki kuasa untuk berbuat sedemikian. 

Francis Light memungkiri janjinya selepas Kedah meminta bantuan British menentang Siam setelah British menduduki Pulau Pinang pada tahun 1786. Keengganan Francis Light membantu Kedah menyebabkan Kedah menyerang British di Pulau Pinang. 

Malang sekali Kedah kalah dan terpaksa menyerahkan tanah di seberang Pulau Pinang kepada British pada tahun 1791. British memberi nama kawasan terbabit sebagai *[[Province Wellesley]]* (kini Seberang Perai). British mahukan Seberang Perai untuk mendapatkan bekalan makanan dan minuman seperti padi. Seberang Perai juga menjadi penampan pertahanan dari serangan Sultan Kedah.

### Kota Cornwallis dan Esplanade
Ketika Francis Light mendarat di *Esplanade* (sekarang dikenali sebagai Padang Kota Lama), kawasan itu ditumbuhi tumbuhan-tumbuhan liar dan hutan yang tebal. Francis Light mengarahkan supaya kawasan itu dibersihkan dan dibuat petempatan. Tidak lama kemudian, kawasan itu mula menarik pedagang-pedagang untuk berdagang.

Bagi melindungi petempatan itu, British telah membina sebuah kota pertahanan yang diberi nama Kota Cornwallis. Kota itu sekarang menjadi tempat pelancongan yang menarik di Pulau Pinang.

### Pemberian tanah
Untuk memajukan petempatan baru ini, Francis Light telah membuat keputusan untuk memberi tanah kepada imigran-imigran untuk menuntut mana-mana tanah di Pulau Pinang. Dalam masa beberapa dekad terdapat lebih kurang 10,000 imigran daripada pelbagai bangsa dan keturunan yang tinggal di Pulau Pinang.

## Kematian dan legasi

Light meninggal dunia akibat malaria pada 21 Oktober 1794 dan dikebumikan di Perkuburan Protestan Lama di Jalan Northam (kini Jalan Sultan Ahmad Shah), George Town. Dalam wasiatnya, Light mengingati para sahabatnya, James Scott, William Fairlie serta Thomas Pegou.

Francis Light diangkat sebagai pengasas Pulau Pinang moden. Oleh kerana itu, pihak British mendirikan satu patung peringatan Francis Light yang kini terdapat di Muzium Pulau Pinang.

## Lihat juga
* Pulau Pinang
* Sejarah Pulau Pinang

## Nota


## Rujukan

### Bibliografi
* Trove catalogue entry here